

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s prihvaćanjem Deklaracije o EU standardu izvrsnosti nacija novoosnovanih poduzeća |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

1. Prihvaća se Deklaracija o EU standardu izvrsnosti nacija novoosnovanih poduzeća, u tekstu koji je dostavilo Ministarstvo gospodarstva i održivog razvoja aktom, KLASA: 018-01/21-01/16, URBROJ: 517-11-07-01-21-12, od 31. ožujka 2021. godine.

2. Ovlašćuje se ministar gospodarstva i održivog razvoja da u ime Republike Hrvatske, potpiše Deklaraciju iz točke 1. ovoga Zaključka.

3. Zadužuje se Ministarstvo gospodarstva i održivog razvoja za koordinaciju aktivnosti koje su potrebne za provedbu mjera iz Deklaracija iz točke 1. ovoga Zaključka.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Novoosnovana i rastuća poduzeća ključna su za budućnost EU gospodarstva i društva te imaju važnu ulogu u procesu oporavka te provedbi zelene i digitalne agende.

Potrebno je više takvih poduzeća s potencijalom rasta u inovativne SME ili čak veće korporacije koje će doprinijeti digitalnoj suverenosti EU-a.

Europska komisija je zajedno s državama članicama i dionicima identificirala brojne najbolje prakse koje omogućavaju okružje pogodno za rast i koje mogu potaknuti inovacije i potencijal rasta novoosnovanih EU poduzeća.

Svaka od tih najboljih praksi uspješno je implementirana u nekoj državi članici te je intencija njihova primjena širom EU.

Ova Deklaracija pokazuje političku volju, obećanje za djelovanje i učinkovito praćenje, odnosno:

* daje se podrška pokretanju EUstandarada izvrsnosti za novoosnovana poduzeća kako bi se osiguralo da EU novoosnovana i rastuća poduzeća imaju koristi od iskustva uspješnih *start-up* ekosustava
* prepoznaje da je održivi rast i poduzetnički orijentirano okruženje ključno za uspjeh EU novonastalih poduzeća
* obvezuje se sudjelovati u dijeljenju najboljih praksi te implementiranja istih na nacionalnoj razini s ciljem podrške rastu novonastalih poduzeća (obveza imenovanja osobe za koordinaciju ovih aktivnosti te suradnju s EK I DČ)
* pozdravlja uspostavu Start up Nations hub-a za promociju razmjene najboljih praksi između država potpisnica i pomaže u privlačenju financiranja za rast poduzeća od strane europskih investitora.

Slijedom navedenoga, predlaže se donošenje zaključka kojim se potpisuje Deklaracija o EU standardu izvrsnosti nacija novoosnovanih poduzeća te se utvrđuje ovlast za njezino prihvaćanje.